OpenLLM-France/wikimedia huggingface dataset:
# Mr. Probz

Dennis Princewell Stehr (Zoetermeer, 1984ko maiatzaren 15a), Mr. Probz izenez ezaguna, herbeheretar rap eta hip hop abeslaria, ekoizlea eta aktorea da.
2013an atera zuen "Waves" singleak nazioarte mailako arrakasta izan zuen 2014an Robin Schulzen nahasketaren bertsioan. Left Lane diskoetxearen sortzailea da.

## Biografia

Daniar eta ghanatar arbasoak dituen familia batean jaio zen. Graffitiak eginez hasi zen eta hortik egin zuen musikarako jauzia, auzoko bere esperientziak jaso baitzituen hasierako hitzetan.
2006an Jimmyren papera bete zuen Bolletjes Blues filmean. Herbeheretan hip hoparen inguruan egindako lehenengo filma izan zen. 2010ean istilu batzuetak bala tiroa jaso zuen baina azkar errekuperatu zen eta Kleine Viezerikekin batera "Meisje luister" singlea atera zuen, arrakastatsua izan zena. Urte berean artista onenaren BNN/State saria jaso zuen. Beranduago etxea erre zitzaion eta grabaketa estudioa ere suntsituta gelditu zen.
2013an The Treatment diskoa argitaratu zuen. Azaroan "Waves" singlea atera zuen eta 2014an Robin Schulz alemaniarrak abestiaren nahasketa egin zuenean nazioartean ezagun egin zen. Erresuma Batuan, Alemanian, Norvegian eta Eskozian zerrendetako lehen postua eskuratu zuen. Spotifyn milioi bat entzunaldi lortu zituen lehen musikari herbeheretarra izan zen.
2017an Mr. Probzen bizitzan oinarrituriko Against the Stream dokumentala estrenatu zen. 2017an Galantis suediarrarekin eta Dolly Partonekin batera "Faith" singlea atera zuen eta Billboard zerrendako musika dantzagarrien zerrendan sartu zuten.

## Diskografia
### Albumak

* The Treatment (2013, Traumashop)
* Against the Stream (2017, Left Lane) - EPa

### Single arrakastatsuenak

* "Waves" (2013, 2014 nahasketa)
* "Nothing really matters" (2014)
* "Space for two" (2018)

### Kolaborazioak

* "Welkom in ons leven" (2006) - Bolletjes Blues
* "Sukkel voor de liefde" (2013) - The Opposites
* "Another You" (2015) - Armin van Buuren
* "Faith" (2019) - Galantis eta Dolly Parton

## Erreferentziak

* ↑ «DPG Media Privacy Gate» myprivacy.dpgmedia.nl (Noiz kontsultatua: 2024-07-18).
* 1 2 Txantiloi:Nl-NL Kuyper, Amanda. (2015-02-08). «Wint Mr. Probz of Tiësto vanavond een Grammy?» NRC (Noiz kontsultatua: 2024-07-18).
* ↑ (Nederlanderaz) «Mr. Probz eerste Nederlandse artiest met miljard streams op Spotify» NPO Radio 2 (Noiz kontsultatua: 2024-07-18).
* ↑ (Nederlanderaz) «Nederlandse Mr. Probz scoort dance-hit met Dolly Parton» NPO Radio 2 (Noiz kontsultatua: 2024-07-18).

## Kanpo estekak

* Datuak: Q2750788
* Multimedia: Mr. Probz / Q2750788
# Mr. Mercedes

Mr. Mercedes, euskaraz: «Mercedes Jauna», 2014ko Stephen King estatubatuarrak idatzitako detektibe eleberri bat da. 2014ko ekainaren 3an argitaratua izan zen.
Trilogia baten lehen eleberria da, beste biak Finders Keepers (2015) eta End of Watch (2016) dira.

## Argumentua

Oharra: Atal honek istorio osoa edo amaiera argitzen du.
Eguna argitu aurretik, ekonomikoki gainbehera dagoen AEBetako hiri batean, ehundaka langabetuk iragarki batean agertutako lan eskeintzal lortzeko asmoz bulego bat noiz irekiko zain daude. Helburu horretarako ilada eginez gaupasa egin dute.
Bapatean, Mercedesauto bat egunsentiko laino hortz artetik agertu eta zain dagoen jendearen gainera zuzenduko da. Gidariak aurrean topatzen duen oro jo ta bertan garbitu edo zaurituko du. Orduan, autoak atzera egin eta berriz ere haien aurka egingo du. Hiltzaileak zortzi hildako eta hamabost zauritu utzita ihes egingo du.
Handik hilabete batzutara, Bill Hodges, jada erretiroa hartutako polizia ohia argitu gabeko kasu horrekin obsesionatua jarraitzen du, eta halako batean sarraski horren arduraduna dela dioen norbaiten gutun anonimo bat jasoko du.
Brady Hartsfield jaio zen etxean bere ama alkoholikoarekin batera bizi da. Gidatzen zuen Mercedesaren pneumatikoek jandearen gainetik pasatzean zirenean heriotz sentsazio horretaz gozatu zuen.

## Telesaila

* Mr. Mercedes (telesaila) (2017)

## Kanpo estekak

* Datuak: Q15222347
# Mihai Bravu (Tulcea)

Mihai Bravu Errumaniako udalerri bat da, Tulcea konderrian. 2.245 biztanle ditu, 73,47 kilometro koadroko azaleran banatuta.

## Herriak

Udalerrian honako herriak daude:
Mihai Bravu $^{(en)}$ Satu Nou $^{(en)}$ Turda $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5066879
# Mihai Viteazu (Cluj)

Mihai Viteazu Errumaniako udalerri bat da, Cluj konderrian. 5.575 biztanle ditu, 47,53 kilometro koadroko azaleran banatuta.

## Herriak

Udalerrian honako herriak daude:
Mihai Viteazu $^{(en)}$ Cheia $^{(en)}$ Cornești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724934
* Multimedia: Mihai Viteazu, Cluj / Q12724934
# Mihail Kogălniceanu

Mihail Kogălniceanu (Iaşi, Errumania, 1817ko irailaren 6a - Paris, Frantzia, 1891ko uztailaren 1a) errumaniar historialaria eta politikaria izan zen.

## Biografia

Ikasketak Frantzian eta Alemanian egin ondoren Errumaniara itzuli, eta Dacia literata aldizkaria sortu zuen 1840. urtean. Iaşiko Antzoki Nazionaleko zuzendaritzan izan zen Alecsandri eta Negruzzi errumaniar idazleekin batera, eta 1848. urteko Iraultzan esku hartu zuen.
Erbestetik itzulitakoan Danubioko izarra aldizkaria plazaratu zuen (1855), eta, Divan ad hoc delako elkarteko kidea zen aldetik, Valakiarekin bat egitearen alde agertu zen. Alexandre Cuza aginpidera heldu zenean Mihail lehen ministro izendatu zuten (1863-1866). Atzerri-ministroa izan zen Independentzia Gerra garaian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q319759
* Multimedia: Mihail Kogălniceanu / Q319759
# Mihaela Stanulet

Mihaela Stănuleţ (Sibiu, Errumania, 1967ko uztailaren 16a) errumaniar gimnasta artistikoa da, 1984an taldekako lehiaketan txapeldun olinpikoa.

## 1983

1983ko Budapesteko Munduko Txapelketan zilarra lortu zuen taldekako lehiaketan, Sobietar Batasunaren ondoren eta Ekialdeko Alemaniaren aurretik.

## 1984

Los Angelesko Olinpiar Jokoetan urrea eskuratu zuen, Estatu Batuen eta Txinaren aurretik. Taldekideak: Laura Cutina, Cristina Elena Grigoras, Ecaterina Szabo eta Simona Pauca izan ziren

## Erreferentziak

* ↑ Mihaela Stănuleţ. .

## Kanpo estekak

* Datuak: Q1253892
* Multimedia: Mihaela Stănuleț / Q1253892
# Mihai Viteazu

Mihai Viteazu Errumaniako udalerri bat da, Cluj konderrian. biztanle ditu, kilometro koadroko azaleran banatuta.

## Herriak

Udalerrian honako herriak daude:

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q118755
* Multimedia: Michael the Brave / Q118755
# Mihai Bravu

Mihai Bravu honakoa izan daiteke:
* Mihai Bravu (Giurgiu)
* Mihai Bravu (Tulcea)
# Mihai Bravu (Giurgiu)

Mihai Bravu Errumaniako udalerri bat da, Giurgiu konderrian. 2.335 biztanle ditu, 66,54 kilometro koadroko azaleran banatuta.

## Herriak

Udalerrian honako herriak daude:
Mihai Bravu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5118188
* Multimedia: Mihai Bravu, Giurgiu / Q5118188
# Mihai Bîrzu

Mihai Bîrzu (1955eko ekainaren 26a - 1998) arkularia da. Errumania ordezkatu zuen 1980ko Udako Olinpiar Jokoetan.

## Erreferentziak

* ↑ Mihai Bîrzu

## Kanpo estekak

* Datuak: Q11780565
# Mihai Viteazu (Constanța)

Mihai Viteazu Errumaniako udalerri bat da, Constanța konderrian. 3.155 biztanle ditu, 206,22 kilometro koadroko azaleran banatuta.

## Herriak

Udalerrian honako herriak daude:
Mihai Viteazu $^{(en)}$ Sinoe $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5063836
* Multimedia: Mihai Viteazu, Constanța / Q5063836
# Munford (Tennessee)

Munford Ameriketako Estatu Batuetako hiri bat da. Tipton konderrian dago, Tennessee estatuan. 6.302 biztanle ditu, 23,824818 kilometro koadroko azaleran banatuta.

## Ikus, gainera

* Tipton konderria

## Kanpo estekak

* Datuak: Q2463847
* Multimedia: Munford, Tennessee / Q2463847
# Munger barrutia

Munger barrutia Indiako barruti bat da, Munger dibisioan, Bihar estatuan. 1.367.765 biztanle ditu 1.419,7 kilometro koadrotan.

## Mugakideak

Honako barrutiekin egiten du muga:
Khagaria barrutia

## Ikus, gainera

* Bihar

## Kanpo estekak

* Datuak: Q77452
* Multimedia: Munger district / Q77452
# Munetaka Murakami

Munetaka Murakami, japonieraz 村上 宗隆, (Kumamoto, 2000ko otsailaren 2a), beisbolean lehiatzen den kirolari japoniarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina lortu zuen Japoniako taldearekin, AEB eta Dominikar Errepublikaren aurretik.
Taldea, honako hauek osatzen zuten: Kōyō Aoyagi, Suguru Iwazaki, Masato Morishita, Hiromi Itoh, Yoshinobu Yamamoto, Masahiro Tanaka, Yasuaki Yamasaki, Ryoji Kuribayashi, Yūdai Ōno, Kodai Senga, Kaima Taira, Ryutaro Umeno, Takuya Kai, Tetsuto Yamada, Sōsuke Genda, Hideto Asamura, Ryosuke Kikuchi, Hayato Sakamoto, Munetaka Murakami, Kensuke Kondo, Yuki Yanagita, Ryoya Kurihara, Masataka Yoshida eta Seiya Suzuki-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Gizonezkoa. |

## Erreferentziak

* ↑ Munetaka Murakami olympedia.org (Ingelesez)

## Kanpo estekak

* Datuak: Q54292783
* Multimedia: Munetaka Murakami / Q54292783
# Munetaka Printzea

Munetaka Printzea (japonieraz: 宗尊親王, Munetaka Shinnō, 1242ko abenduaren 15a-1274ko irailaren 2a) Japoniako Kamakura shogunerriko seigarren shoguna izan zen, 1252tik 1266 arte gobernatuz.
Go-Saga Enperadorearen lehen semea izan zen, eta Hojo klaneko erregeordeek kontrolatua zegoen. Tronua, hamar urte zituela hartu zuen, Kujo Yoritsugu, bosgarren shoguna izan zena, 24 urte zituenean, tronutik kendua izan zenean eta Hojo klanak, adin horrekin, gobernari txotxongilo izateko nagusiegitzat jo zuenean. Ondoren, waka idazle bat izango zen.
# Munfordville (Kentucky)

Munfordville Kentuckyko hiri bat da. Hart konderrian kokatua dago. 2010ean 1.615 biztanle zituen, 5,81 kilometro koadrotan banatuta.

## Ikus, gainera

* Hart konderria

## Kanpo estekak

* Datuak: Q2277971
* Multimedia: Munfordville, Kentucky / Q2277971
# Munford (Alabama)

Munford Alabamako herri bat da. Talladega konderrian kokatua dago. 2010ean 1.292 biztanle zituen, 225,7 kilometro koadrotan banatuta.

## Ikus, gainera

* Talladega konderria

## Kanpo estekak

* Datuak: Q65814
# Mungia Alkartu

Mungia Alkartu 2022an eratu den Mungiako alderdi politiko bat da, izaera independente eta munizipalista duena.

## Historia
### Aurrekariak

Alderdi independentearen sustatzaileek udal barruti osoa hartuko duen eta mungiar guztientzat erreferente izango den alderdia sortzeko beharra ikusten dute.

### 2023ko Udal Hauteskundeak

2023an, alderdia 2023ko udal hauteskundeetara aurkezten da —maiatzaren 28an egingo direna— eta Ekaitz Martin Bilbao aurkezten dute zerrendaburu.
* MUNGIA ALKARTU hautagaitza
| Postua | Hautagaia |
| 1 | EKAITZ MARTIN BILBAO <<Hautatua>> |
| 2 | PATRICIA DE LOS ÁNGELES ALFONSO SOUSA |
| 3 | JAVIER CAÑAS FERNÁNDEZ |
| 4 | VANESA LADRERO MURIAS |
| 5 | IÑAKI IBARLUCEA SÁNCHEZ |
| 6 | VERÓNICA CANTÓN ALMAZÁN |
| 7 | ENRIQUE GOIKOETXEA ITURREGI |
| 8 | MARGARITA TOJA GARAMENDI |
| 9 | EDUARDO URTURI MARTÍNEZ (Independentea) |
| 10 | MILENA ARIAS VARGAS |
| 11 | ZURI-ODEI BARRUETABEÑA ÁLVAREZ |
| 12 | MARÍA JOSÉ GARCÍA DÍAZ |
| 13 | JOSÉ ANTONIO MARUGAY SARACHO |
| 14 | IRATI AGUIRRE ARANA |
| 15 | ZAKARIAE EL AHMADI EL ASRI |
| 16 | ISABEL ALDAMA GANGOITI (Independentea) |
| 17 | ANTONIO LÓPEZ DÍAZ |
| Ordezkoa 1 | MARÍA IDURRE MURUA BILBAO |
| Ordezkoa 2 | JOSEBA KOLDOBIKA MUÑOZ PÉREZ DE NANCLARES |
| Ordezkoa 3 | NEREA BILBAO ARTETA |

## Erreferentziak

* ↑ «Las candidaturas independientes aumentarán el 28-M pese al «desgaste» y la falta de relevo», El Correo, 2023-03-06
* ↑ «Bizkaiko Aldizkari Ofiziala», Bizkaiko Foru Aldundia, 2023-04-26

## Kanpo estekak

* Datuak: Q117462004
# Mukiadar luze

Mukiadar luzea (Calocera viscosa) onddo espezie bat da. Sukaldaritzarako baliorik gabea eta mikologo batzuek pozoitsutzat jotzen dute. Clavaria generotik bereizten da, likatsua delako eta zurezko substratuan sakontzen den sustrai itxurako zati bat duelako.

## Deskribapena

Karpoforoa: Kolore hori laranja edo erabat laranja duen zuhaixka adartsu baten itxura du, 3 eta 6 cm arteko altuera dute. Azken adarrek hortz zorrotzen edo hatzen itxura dute, normalean bi edo hiru puntarekin. Oso espezie likatsua da.
Himenioa: Karpoforoaren azalera estaltzen du.
Hanka: Perretxikoaren ageriko zatia beherantz luzatzen da, oinarritik bizi den zurezko substraturantz, sustrai itxurako 20 cm-ra irits daitekeen zati zuri batez.
Haragia: Elastikoa eta zaila, denbora hezearekin lirdingatsua, usain eta zapore nabarmenik gabe.
Etimologia: Calocera terminoa, gutxi gora behera hau litzateke: "kalos" hitza, ederra, polita esan nahi duena eta "keras" hitza, adarra esan nahi duena. Bere adarrengatik. Viscosa epitetoa latinetik dator, "viscosus" hitzetik, likatsua esan nahi du. Bere gainazal likatsuagatik.

## Jangarritasuna

Ez da jangarria. Toxikoa ere izan daiteke.

### Nahasketa arriskua

Hasiberriak, Clavarias generoko espezie horixkekin nahas dezakete (gehienak lurrean ateratzen dira). Calocera generokoak lignikolak dira (egur hiletan hazten dira).
Calocera cornea oso antzekoa da, baina txikiagoa da eta hostoerorkorren enborretan garatzen da.

## Sasoia eta lekua

Ohikoa udan eta udazkenean koniferen motzondo usteletan.

### Banaketa eremua

Ipar Amerika, Europa, Erdialdeko eta Hego Amerika, Asia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 57 or. ISBN 84-7173-211-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 669 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa.. Ediciones Omega, S. A. Barcelona, 579 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 496 or. ISBN 978-84-617-0196-4..

## Kanpo estekak

* Datuak: Q256970
* Multimedia: Calocera viscosa / Q256970
* Espezieak: Calocera viscosa
# Mukibelarri zonatu

Mukibelarri zonatua (Auricularia mesenterica) Auriculariaceae familiako onddo bat da. Jan daiteke, baina balio gastronomiko eskasa du, larrukara eta elastikoa da. Ez da gomendatzen kontsumitzea.

## Deskribapena

Karpoforoa: 5 eta 10 cm bitarteko diametrokoa, sesila, belarri edo hosto itxurakoa; goiko aldean eremu zirkularrak ditu, belusduna, gris-errauts kolorekoa edo arrea; azpiko aldean gris-purpura koloreko zainak izaten ditu eta ondoren arre-morexkara pasatzen dira.
Himenioa: Karpoforoaren azpiko aldeko azala estaltzen du.
Hanka: Ez du, perretxikoa beheko erditik finkatzen da zurari.
Haragia: Zurixka eta mehea; denbora hezearekin gelatinakara eta lehortearekin larrukara.
Etimologia: Auricularia terminoa, belarria esan nahi duen "auris" hitzaren txikigarritik dator. Karpoforoaren formagatik.

## Jangarritasuna

Sukaldaritzarako baliorik gabea. Larrukara.

### Nahasketa arriskua

Behetik begiratuta Auricularia auricula-judae espeziearen itxura apur bat du, baina goitik begiratuta oso desberdina da.

## Sasoia eta lekua

Udaberritik udazkenera, baita neguan ere, hostogalkorren egurretan. Ez da oso ohikoa.

### Banaketa eremua

Europan arrunta, baina ez Txinan eta Amerikan.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 662 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 496 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 521 or. ISBN 84-282-0541- X (T. 3). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 324 or. ISBN 84-282-0865-4..

## Kanpo estekak

* Datuak: Q127357
* Multimedia: Auricularia mesenterica / Q127357
* Espezieak: Auricularia mesenterica
# Mukibotoi beltz

Mukibotoi beltza (Bulgaria inquinans) Leotiaceae familiako onddo espezie bat da. Haragi urria eta larrukara, ez du janaria prestatzeko balio.

## Deskribapena

Karpoforoa: Mamitsua, 4 cm arteko diametroa duen masa gelatinakara trinkoa bezalakoa da. Kopa baten forma du, baina ez oso nabarmena, batzuetan zulo gabe, laua, ertzak ferra-forma du. Barrualdea beltza du eta kanpoaldea arre iluna. Zahartzean, dena beltz, likatsuagoa eta gelatinakara bihurtzen da.
Hanka: Ez du oin garbirik. Karpoforoa bera dago hildako adarrei lotuta.
Haragia: Arre-karamelu kolorekoa, gelatinakara, zaila, trinkoa, elastikoa.
Etimologia: Inquinans epitetoa latinetik dator, kutsatzailea esan nahi duen "inquinans" hitzetik.

## Jangarritasuna

Ez du balio sukalderako.

### Nahasketa arriskua

Exidia glandulosa delakoarekin, honen himenioak papila konikoak ditu, haragia ez da arre-karamelu kolorekoa, grisaxka baizik eta esporak ez dira fuliginosak, zuriak baizik.

## Sasoia eta lekua

Udan eta udazkenean oso ohikoa, sarritan, hostogalkorren zuhaitz edo adar hiletan talde handiak osatzen dituzte, batez ere haritzetan. Karpoforoak kolore beltzeko esporaz inguratuta egoten dira.

### Banaketa eremua

Ipar Amerika, Europa, Asia.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 797 or. ISBN 84-404-0530-8..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 530 or. ISBN 84-87997-86-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 679 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 332 or. ISBN 84-282-0865-4..

## Kanpo estekak

* Datuak: Q1259907
* Multimedia: Bulgaria inquinans / Q1259907
* Espezieak: Bulgaria inquinans
# Mukiazal laranja

Mukiazal laranja (Phlebia tremellosa) Meruliaceae familiako onddo espezie bat da. Ez du balio sukalderako.
Sinonimoak: Merulius tremellosus, Merulius imbricatus.

## Deskribapena

Karpoforoa: Itxura oso aldakorrekoa: erresupinatua agertu daiteke edo proiektatutako kapelak eratuz, asko inbrikatuta; ale freskoak bigunak, gelatinakarak eta malguak dira. Goiko zatia tomentuduna eta zuria da; poroak simulatzen dituzten toles albeolatuek osatzen dute himenioa, hasieran okre argi kolorekoak eta geroago laranja kolorekoak.
Etimologia: Tremellosus epitetoa bere loditasun gelatinakara eta dardaratsuagatik du.

## Jangarritasuna

Ez da jangarria.

### Nahasketa arriskua

Behin ikusiz gero, nahastezina da. Serpula lacrymans antzekoa da eta habe hezeetan ateratzen da. Leucogyrophana mollusca delakoak ere badu antza eta habitat berean hazten da

## Sasoia eta lekua

Udazkenean eta neguan, hostozabalen eta koniferoen motzondoetan eta eroritako enborretan. Oso ohikoa.

### Banaketa eremua

Kanada, Ameriketako Estatu Batuak, Mexiko, Erdialdeko Amerika, Brasil, Europa, Errusia, Mozambike, Uzbekistan, Himalaiako eremua, Japonia, Kaukasia, Turkia, Erdialdeko Asia, Txina, Korea.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 584 or. ISBN 84-404-0530-8..
* ↑ Cetto, Bruno, 84-282-0540-X (T. 2). ISBN: 84-282-0538-8 (O.C.).. (1987). Guia de los hongos de Europa. Ediciones Omega, S. A. Barcelona, 557 or..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 322 or. ISBN 84-282-0865-4..

## Kanpo estekak

* Datuak: Q2115466
* Multimedia: Merulius tremellosus / Q2115466
# Mukibotoi lila

Mukibotoi lila (Neobulgaria pura) Leotiaceae familiako onddo bat da. Ez du haragirik jateko.

## Deskribapena

Errezeptakulua: 1 eta 4 cm bitarteko diametrokoa eta 0,5 eta 2 cm bitarteko garaierakoa, goian krateriforme formako zulo bat du, ondoren turbinatua. Beheko aldea (himenioa) grisaxka, bioleta zurbila edo zertxobait arrosakara motela eta distirarik gabea; ertz zorrotza, barrualderantz kurbatua, ondoren zuzena. Kanpoko azala leuna, hezea, distiratsua, grisa, gero marroi zurbila edo pixka bat gorrixka.
Himenioa: Perretxikoaren behealdeak osatzen du. Hasieran krateriformea, ondoren uhindu-turbinatu leuna, grisaxka, bioleta zurbila edo arrosa kolorekoa.
Hanka: Ez du, errezeptakulua zuzenean lotuta dago enbor edo adar hilei.
Haragia: Lodia, gelatinakara, zeharrargitsua; usain eta zapore hautemanezinak.
Etimologia: Pura epitetoa latinetik dator, purua, gardena, esan nahi duen "purus" hitzetik.

## Jangarritasuna

Ez da jangarria.

### Nahasketa arriskua

Bulgaria inquinans delakoarekin, honek forma berdina du, baina beltza da.

## Sasoia eta lekua

Udan eta udazkenean. Hostogalkorren enbor edo adar hiletan, pagoetan batez ere. Nahiko urria.

### Banaketa eremua

Aintzira Handien eta San Laurendi ibaiaren eremua, Europa, Errusia, Japonia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 795 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 530 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). [Es Guia de los hongos de Europa. ] Ediciones Omega, S. A. Barcelona, 567 or. ISBN 84-282-0541-XZ (T. 3). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 84 or. ISBN 84-87997-86-4..

## Kanpo estekak

* Datuak: Q3916729
* Multimedia: Neobulgaria pura / Q3916729